recursal/SuperWikiNEXT-32B huggingface dataset:
**புறக்கணிப்பு**, **ஒன்றியொதுக்கல்**, அல்லது **பகிஷ்கரிப்பு** (*boycott*) என்பது வன்முறையற்ற, தன்னார்வ மற்றும் வேண்டுமென்றே ஒரு நபர், அமைப்பு அல்லது நாட்டை எதிர்ப்பின் வெளிப்பாடாக, பொதுவாக அறம், சமூக, அரசியல் அல்லது சுற்றுச்சூழல் காரணங்களுக்காகப் பயன்படுத்துதல், கொள்வனவு அல்லது கையாள்வதில் இருந்து விலகும் செயலைக் குறிக்கும். புறக்கணிப்பின் நோக்கம் அதன் இலக்குக்கு சில பொருளாதார இழப்பை ஏற்படுத்துவது அல்லது அறச் சீற்றத்தைக் குறிப்பது, ஆட்சேபனைக்குரிய நடத்தையை மாற்ற இலக்கை கட்டாயப்படுத்த முயற்சிப்பது போன்றவை ஆகும். புறக்கணிப்பு ஓர் எதிர்ப்புப் போராட்ட வடிவம் ஆகும். இந்தியர்கள் குடியேற்றக்கால பிரித்தானியாவின் பொருட்களைப் புறக்கணித்தது இதற்கு ஓர் எடுத்துக்காட்டாகும்.

சில நேரங்களில், புறக்கணிப்பு என்பது நுகர்வோர் செயல்பாட்டின் ஒரு வடிவமாக இருக்கலாம். இதேபோன்ற நடைமுறையை ஒரு தேசிய அரசாங்கம் சட்டமாக்கும்போது, அது பொருளாதாரத் தடை என்று அழைக்கப்படுகிறது. இருப்பினும், அடிக்கடி, ஒரு வணிகத்தை புறக்கணிக்கும் அச்சுறுத்தல் ஒரு வெற்று அச்சுறுத்தலாகக் கணிக்கப்படுகிறது. இது விற்பனையில் பெரும்பாலும் குறிப்பிடத்தக்க தாக்கத்தை ஏற்படுத்துவதில்லை.

1880 ஆம் ஆண்டில் அயர்லாந்து தேசியவாதத் தலைவர் சார்லசு இசுடுவர்ட் பார்னெல் என்பவரின் ஆலோசனையின் பின்னர், அயர்லாந்தில் வசிக்காத நில உரிமையாளர் ஒருவரின் உள்ளூர் முகவரான கேப்டன் சார்லசு பாய்காட் என்பவருக்கு எதிராக இந்த உத்தி வெற்றிகரமாக பயன்படுத்தப்பட்டது. அவரின் நினைவாக ஆங்கிலந்த்தில் இவ்வகை எதிர்ப்புப் போராட்டத்திற்கு அவரது பெயர் சூட்டப்பட்டது.

குறிப்பிடத்தக்க புறக்கணிப்புகள்
-------------------------------

1976 மொண்ட்ரியால், 1980 மாஸ்கோ, 1984 லாஸ் ஏஞ்சலசு ஒலிம்பிக் புறக்கணிப்புகள்
* மகாத்மா காந்தியினால் ஆரம்பிக்கப்பட்ட பிரித்தானியப் பொருட்கள் மீதான இந்தியர்களின் புறக்கணிப்பு
* அமெரிக்கப் புரட்சி, பாஸ்டன் தேநீர் கொண்டாட்டம் போன்ற பிரித்தானியப் பொருட்கள் மீதான அமெரிக்கப் புறக்கணிப்புகள்
* 1920களில் அமெரிக்காவில் என்றி போர்டிற்கு எதிரான யூதர்களின் புறக்கணிப்பு.
* இலங்கையில் அரசாங்க சபைத் தேர்தலில் யாழ்ப்பாணம் இளைஞர் காங்கிரசின் அழைப்பின் பேரில் இலங்கைத் தமிழர் போட்டியிடாது புறக்கணித்தனர்.
* விடுதலைப் புலிகளின் அழைப்பின் பேரில் 2005 இலங்கை அரசுத்தலைவர் தேர்தலில் இலங்கைத் தமிழர் வாக்களிக்காது புறக்கணித்தனர்.
* இலங்கைப் பொருட்கள் புறக்கணிப்பு

மேற்கோள்கள்
-----------

1. ↑  Chang, Andrea (2021-05-09). "Patagonia shows corporate activism is simpler than it looks". *Los Angeles Times* (ஆங்கிலம்). 2021-05-10 அன்று பார்க்கப்பட்டது.
2. ↑  Marlow, Joyce (1973). *Captain Boycott and the Irish*. André Deutsch. பக். 157–173. பன்னாட்டுத் தரப்புத்தக எண்:978-0-233-96430-0. .
3. ↑  Marlow, Joyce (1973). *Captain Boycott and the Irish*. André Deutsch. பக். 133–142. பன்னாட்டுத் தரப்புத்தக எண்:978-0-233-96430-0. .

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| தேசிய | 
* ஜெர்மனி
* Israel
* United States
* Latvia
* யப்பான்

 |
| மற்றவை | 
* NARA

 |
**பிசி இந்தியர்** (*Indo-Fijians*) எனப்படுவோர் இந்தியா மற்றும் தெற்காசியா, தென்கிழக்கு ஆசியா போன்ற பல்வேறு பாகங்களிலும் இருந்து பிசித் தீவில் குடியேறியவர்களின் வம்சாவழியினரைக் குறிக்கும். 2007 கணக்கெடுப்பின் படி பிசியில் இவர்களின் மொத்தத்தொகை 313,798 (37.6%) ஆகும். இவர்களின் மூதாதையர்கள் பெரும்பாலும் 1879 முதல் 1916 வரையான காலப்பகுதியில் பிசியின் பிரித்தானிய ஆட்சியாளர்களால் இங்குள்ள சீனித் தோட்டங்களில் பணி புரிவதற்காக அழைத்து வரப்பட்ட ஒப்பந்தத் தொழிலாளர்கள் ஆவர். இவர்களுடன் பின்னர் இங்கு வந்து குடியேறிய குசராத்தியர், மற்றும் பஞ்சாபியரும் இணைந்தனர். இவர்கள் காலப்போக்கில் தமது தனிப்பட்ட பண்பாட்டைப் பேணிப் பாதுகாத்தாலும், பிசிய இனத்தவர்களின் மொழி, உடை, மற்றும் அவர்களது பழக்க வழக்கங்களைத் தழுவினர். பிசி இந்தியர்கள் தமது உரிமைகளுக்காகப் போராடியிருந்தாலும், அதில் அவர்கள் பெரிதளவு வெற்றி காணவில்லை. பெருமளவு இந்தியர்கள் தமது சமூக உரிமை, மற்றும் மேம்பட்ட வாழ்வைத் தேடி அங்கிருந்து வெளியேறினர். 1980களின் இறுதியில் இடம்பெற்ற இராணுவப் புரட்சிகளின் தாக்கத்தால் இந்த வெளியேறல் பெரும் எண்ணிக்கையில் இடம்பெற்றது.

மேற்கோள்கள்
-----------

1. ↑  index.htm Fiji Islands Bureau of Statistics
[*தொடர்பிழந்த இணைப்பு*]
2. ↑  - Australia: Stock of foreign-born population by country of birth, various years, 1991 to 2006
3. ↑  "QuickStats About Culture and Identity". 2007-12-01 அன்று மூலம் பரணிடப்பட்டது. 2012-12-15 அன்று பார்க்கப்பட்டது.
4. ↑  People born in Fiji
5. ↑  Migration facts, stats and maps
6. ↑  stats.htm Population by Religion and by Race
7. ↑  Girmit by Suresh Prasad
8. ↑  "Fiji population up 50,000 in 10 yrs". Fijilive. 31 October 2007.. பார்த்த நாள்: 4 November 2007.
**ஜம்பை தாளம்** என்பது கர்நாடக இசையில் உள்ள சப்த தாளங்கள் எனப்படும் ஏழு தாள வகைகளுள் ஒன்று.

இத்தாள வகையில் லகு, அனுதிருதம், திருதம் என்னும் ஒழுங்கில் உறுப்புக்கள் அமைந்துள்ளன. உள்ளங்கையால் ஒரு தட்டும், விரல் எண்ணிக்கைகளையும் கொண்டது "லகு". விரல் எண்ணிக்கை இரண்டு, மூன்று, நான்கு, ஆறு அல்லது எட்டு ஆக அமையலாம். இந்த எண்ணிக்கையைப் பொறுத்து லகுவில், திஸ்ர லகு, சதுஸ்ர லகு, கண்ட லகு, மிஸ்ர லகு, சங்கீர்ண லகு என ஐந்து வேறுபாடுகள் உள்ளன.

வகைகள்
------

லகுவில் ஏற்படக்கூடிய ஐந்து வேறுபாடுகளினால், ஜம்பை தாளத்தில் ஐந்து வகைகள் உருவாகின்றன. இவை சாதிகள் எனப்படுகின்றன. இச்சாதிகள் அவற்றில் இடம்பெறும் லகுவின் பெயரை ஒட்டிப் பின்வருமாறு அழைக்கப்படுகின்றன:

1. திஸ்ரசாதி ஜம்பை தாளம்
2. சதுஸ்ரசாதி ஜம்பை தாளம்
3. கண்டசாதி ஜம்பை தாளம்
4. மிஸ்ரசாதி ஜம்பை தாளம்
5. சங்கீர்ணசாதி ஜம்பை தாளம்

### திஸ்ரசாதி ஜம்பை தாளம்

இத்தாளம் **கதம்பம்** எனப்பெயர் பெறும். இதன் உறுப்புக்கள் பின்வருமாறு அமையும்:

* திஸ்ர லகு (ஒரு தட்டு, இரண்டு விரல் எண்ணிக்கைகள்)
* அனுத்திருதம் (ஒரு தட்டு)
* திருதம் (ஒரு தட்டு, ஒரு வீச்சு)

### சதுஸ்ரசாதி ஜம்பை தாளம்

இத்தாளத்துக்கு **மதுரம்** என்று பெயர். இதன் உறுப்புக்கள் பின்வருமாறு அமையும்:

* சதுஸ்ர லகு (ஒரு தட்டு, மூன்று விரல் எண்ணிக்கைகள்)
* அனுத்திருதம் (ஒரு தட்டு)
* திருதம் (ஒரு தட்டு, ஒரு வீச்சு)

### கண்டசாதி ஜம்பை தாளம்

இது **சானம்** எனப்படும். இதன் உறுப்புக்கள் பின்வருமாறு அமையும்:

* கண்ட லகு (ஒரு தட்டு, நான்கு விரல் எண்ணிக்கைகள்)
* அனுத்திருதம் (ஒரு தட்டு)
* திருதம் (ஒரு தட்டு, ஒரு வீச்சு)

### மிஸ்ரசாதி ஜம்பை தாளம்

இதற்கு **சுரம்** என்று பெயர். இதன் உறுப்புக்கள் பின்வருமாறு அமையும்:

* மிஸ்ர லகு (ஒரு தட்டு, ஆறு விரல் எண்ணிக்கைகள்)
* அனுத்திருதம் (ஒரு தட்டு)
* திருதம் (ஒரு தட்டு, ஒரு வீச்சு)

பெரும்பாலான இடங்களில், பத்து அலகுகள் கொண்ட *மிஸ்ரசாதி ஜம்பை தாளத்தையே* ஜம்பை தாளம் என்று அழைக்கின்றனர்.

### சங்கீர்ணசாதி ஜம்பை தாளம்

இதற்கு **கதம்** என்று பெயர். இதன் உறுப்புக்கள் பின்வருமாறு அமையும்:

* சங்கீர்ண லகு (ஒரு தட்டு, எட்டு விரல் எண்ணிக்கைகள்)
* அனுத்திருதம் (ஒரு தட்டு)
* திருதம் (ஒரு தட்டு, ஒரு வீச்சு)
**பிரம்மானந்தன்** (1946 - 2004) ஒரு மலையாள மற்றும் தமிழ்த் திரைப்படப் பாடகர். குறைவான பாடல்களையே பாடியிருக்கிறார் என்றாலும் தன்னுடைய தனித்தன்மை வாய்ந்தகுரலால் பெரும்புகழ் பெற்றவராக இருக்கிறார்.

பிரம்மானந்தன் 1946 ல் திரிச்சூர் அருகே கடக்காவு என்ற ஊரில் பிறந்தவர். கடக்காவு சுந்தர பாகவதர் இவரது முதல் குரு. பின்னர் சென்னைக்கு வந்து டி. கெ. ஜெயராமனிடம் மரபிசை பயின்றார். அகில இந்திய வானொலி நடத்திய மெல்லிசைப் போட்டியில் சிறந்த பாடகருக்கான முதல் பரிசை 1968ல் பெற்றார். 1969ல் இவரை இசையமைப்பாளர் கெ. ராகவன் தன்னுடைய கள்ளிச்செல்லம்மா என்ற படத்தில் அறிமுகம்செய்தார்.

கள்ளிச்செல்லம்மா படத்தில் வரும் ’மானத்தே காயலில்..’ என்ற இன்னிசைப் பாடலைப் பாடி பிரம்மானந்தன் பெரும்புகழ்பெற்றார். கனத்த குரல் கொண்ட இவர் மென்மையாகப் பாடக்கூடியவர். பிரம்மானந்தன் பாடிய பெரும்பாலான பாட்டுக்கள் பெரும் வெற்றி பெற்றன. அவருக்கு கெ.ராகவன், தட்சிணாமூர்த்தி, எம். கெ. அர்ஜுனன், ஏ. டி. உம்மர், ஆர். கெ. சேகர் போன்ற இசையமைப்பாளர்கள் நிறைய வாய்ப்புகளை கொடுத்தார்கள். ஆனால் அன்று மலையாள இசையுலகின் முதன்மை இசையமைப்பாளராக இருந்த தேவராஜன் மாஸ்டர் பிரம்மானந்தனை தொடர்ந்து புறக்கணித்தார். ஆகவே பிரம்மானந்தன் குறைவான பாடல்களையே பாட நேர்ந்தது. ஒருகட்டத்தில் வாய்ப்பே இல்லாது போயிற்று.

அதற்கு பலகாரணங்கள் சொல்லப்படுகின்றன. பிரம்மானந்தன் முன்கோபமும் கர்வமும் கொண்டவர், தேவராஜனை புண்படுத்தியிருக்கலாம் என்கிறார்கள். ’மலையத்திப்பெண்ணு’ ’கன்னி நிலாவு’ என்ற இரு படங்களுக்கு இசையமைத்திருக்கிறார். கன்னிநிலாவு வெளியாகவே இல்லை. வெறும் பத்து வருடங்களே பிரம்மானந்தன் திரையுலகில் இருந்தார். எழுபதுகளின் இறுதியில் வாய்ப்புகள் இல்லாத நிலையில் குடிக்க ஆராம்பித்தார். தனிக்கச்சேரிகளில் பாடினார். பக்தி இசைத்தட்டுகள் வெளியிட்டார். ஆனால் சினிமாவால் புறக்கணிக்கப்பட்டது அவரை வருத்தம்கொள்ளச் செய்தது.

பிரம்மானந்தன் தமிழில் பத்து படங்களுக்குமேல் பாடியிருக்கிறார். இளையராஜா அவருக்கு வாய்ப்புகள் வழங்கினார். சந்தக்கவிகள் பாடிடும் என்ற பாடல் முக்கியமானது 

குடி முதிர்ந்து பொருளிழந்து தெருவில் அலையும் நாடோடியாக ஆனார். பிரம்மானந்தனுக்கு மிக காலம் தாழ்த்தி 2003ல் கேரள சங்கீத நாடக அக்காதமி விருது கொடுக்கப்பட்டது. அவர் மனமுடைந்த நிலையில் இருந்த காலம் அது. வேறெந்த விருதும் அளிக்கப்படவில்லை. 2004, ஆகஸ்ட் பத்தாம்தேதில் தன்னுடைய 58 ஆவது வயதில் பிரம்மானந்தன் மறைந்தார். திரிச்சூடிரில் அவரது சொந்த கிராமத்தில் சிதையேற்றப்பட்டார்

பாடல்கள்
--------

* மானத்தே காயலில்
* தாரக ரூபிணீ
* தாமரப்பூ நாணிச்சு
* நீல நிஸீதினீ

சந்தக்கவிகள் [தமிழ்]

வெளி இணைப்புகள்
---------------

* கரிமுகில் காட்டிலே
* தாரக ரூபிணீ
* தாமரப்பூ நாணிச்சு
* நீல நிஸீதினீ
* ஜெயமோகன் கட்டுரை

சந்தக்கவிகள் பாடிடும்
**தியான் சந்த் தேசிய விளையாட்டரங்கம்** இந்தியத் தலைநகர் புது தில்லியில் உள்ள வளைதடிப் பந்தாட்டப் போட்டிகளுக்கான ஓர் விளையாட்டரங்கமாகும். இது முதலில் 25,000 இருக்கைகள் உடைய அரங்கமாக இருந்தது. இது புகழ்வாய்ந்த முன்னாள் இந்திய வளைதடிப்பந்தாட்ட வீரர் தியான் சந்த் பெயரைக் கொண்டுள்ளது. 1951ஆம் ஆண்டு துவக்கப்பட்ட முதல் ஆசிய விளையாட்டுப் போட்டிகள் இந்த விளையாட்டரங்கத்தில் நிகழ்ந்தன.

வரலாறு
------

இந்த விளையாட்டரங்கம் 1933 ஆம் ஆண்டு *இர்வின் அம்ஃபிதியேட்டர்* என்ற பெயரில் பன்னோக்கு அரங்கமாக கட்டப்பட்டது. அந்தோனி எசு, டிமெல்லோ இதனை வடிவமைத்தார். 1951 ஆசியப் போட்டிகளின்போது இது தேசிய விளையாட்டரங்கம் என்று மறுபெயரிடப்பட்டது. 2002ஆம் ஆண்டு தியான் சந்த் பெயரொட்டு சேர்க்கப்பட்டது.

பெரும் சீரமைப்புகள்
-------------------

**2010 ஆண்கள் வளைதடிப்பந்தாட்ட உலகக் கோப்பை போட்டிகளுக்கு** இந்த அரங்கமே நிகழிடமாக இருந்தது. 2010 பொதுநலவாய விளையாட்டுக்களில் வளைதடிப்போட்டிகளுக்கு இதுவே நிகழிடமாகும். வளைதடிப் பந்தாட்ட உலகக் கோப்பை விளையாட்டுகளுக்கு முன்னர் பெரும் சீரமைப்புப் பணிகள் மேற்கொள்ளப்பட்டன. ரூ. 266 கோடிகள் செலவில் மண்ணாலான பார்வையாளர் படிகள் இடிக்கப்பட்டு செவ்வக புதிய அரங்கமைப்பு கட்டப்பட்டுள்ளது. 2010 பொதுநலவாய விளையாட்டுக்களுக்கான முதல் விளையாட்டரங்கமாக இது 24 சனவரி 2010 அன்று திறக்கப்பட்டது.

விளையாட்டரங்க வசதிகள்
---------------------

37 ஏக்கர் பரப்பளவிலான வளாகத்தில் 17,500 சதுர மீட்டர் பரவியுள்ளது. பன்னாட்டு தரத்திலான இரு விளையாட்டுக் களங்களும் மற்றுமோர் பயிற்சிக் களமுமாக மூன்று செயற்கைதரைக் களங்கள் கொண்டுள்ளது.

புதிய நெகிழ்புல் பற்றை நீர் தெளிப்பான்களுடன் இடப்பட்டுள்ளது. முதன்மைக் களத்தில் 16,200 பார்வையாளர்கள் அமரக்கூடும். இரண்டாவது களத்தில் நிரந்தரமாக 900 இருக்கைகள், தேவைப்பட்டால் 1600 இருக்கைகள் சேர்க்கக்கூடிய வாய்ப்புடன், உள்ளன.இரு போட்டிக்களங்களும் மடக்கக்கூடிய 2200 இலக்சு வெளிச்சம் கொடுக்கக்கூடிய ஒளிவெள்ள கோபுரங்களுடன் அமைந்துள்ளன. இது உயர்வரையறை தொலைக்காட்சி ஒளிபரப்பு நடத்த ஏதுவாக அமையும்.

விளையாட்டரங்கில் தற்போது நடப்பில் உள்ள ஒலி அமைப்புகள் அமைக்கப்பட்டுள்ளன. இரு நவீன வெற்றிப்புள்ளிகள் காட்டிகளும் பார்வையாளர்கள் வசதிக்கேற்ப அமைக்கப்பட்டுள்ளன. விளையாட்டு வீரர்களுக்கான உடை மாற்றும் அறைகள், ஓய்வெடுக்கும் அறைகள் மற்றும் முக்கியப் பிரமுகர் அறைகள் மிகச் சிறந்த முறையில் அமைக்கப்பட்டுள்ளன.

முழு அரங்கமும் குளிர்சாதன வசதி செய்யப்பட்டுள்ளது. மாற்றுத்திறனாளர்களுக்கு வசதியான மின்னேற்றிகள், தடங்கல் இல்லா வழிகள் அமைக்கப்பட்டுள்ளன. விளையாட்டரங்கத்தின் கிழக்கே 50 மீ நீச்சல்குளம் ஒன்று கட்டப்பட்டுள்ளது.

மேற்கோள்கள்
-----------

1. ↑  "காப்பகப்படுத்தப்பட்ட நகல்". 2019-03-28 அன்று மூலம் பரணிடப்பட்டது. 2023-04-28 அன்று பார்க்கப்பட்டது.
2. ↑  "The Hindu News Update Service". 2007-09-30 அன்று மூலம் பரணிடப்பட்டது. 2010-08-21 அன்று பார்க்கப்பட்டது.
3. ↑  The Times Of India

வெளியிணைப்புகள்
---------------

விக்கிமீடியா பொதுவகத்தில்,  
 ***தியான் சந்த் தேசிய விளையாட்டரங்கம்***   
என்பதின் ஊடகங்கள் உள்ளன. 

* Hockey World Cup 2010 Tickets பரணிடப்பட்டது 2010-02-04 at the வந்தவழி இயந்திரம்
* Hockey World Cup 2010 Tickets (India) பரணிடப்பட்டது 2010-02-10 at the வந்தவழி இயந்திரம்
* Men’s Hockey World Cup 2010 Schedule பரணிடப்பட்டது 2010-03-08 at the வந்தவழி இயந்திரம்
* 2010 Commonwealth Hockey Stadium
**சுவேதா சிங்** (Sweta Singh) ஓர் இந்திய பத்திரிகையாளர் மற்றும் செய்தி தொகுப்பாளராவார்.  இவர் ஆஜ் தக்கில் செய்தி தொகுப்பாளராகவும், சிறப்பு நிரலாக்கத்தின் நிர்வாக ஆசிரியராகவும் உள்ளார்.

தொழில்
------

பாட்னா பல்கலைக்கழகத்தில் பட்டப்படிப்பின் முதல் ஆண்டில் இருந்தபோதே சிங் தனது எழுத்து வாழ்க்கையைத் தொடங்கினார். 1998 ஆம் ஆண்டில் மின்னணு ஊடகங்களுக்கு மாறுவதற்கு முன்பு, *டைம்ஸ் ஆப் இந்தியா* பாட்னா பதிப்பு மற்றும் *இந்துஸ்தான் டைம்ஸ்* பாட்னா பதிப்பில் எழுத்தாளராக இருந்தார். இவர் 2002 இல் ஆஜ் தக்கில் சேருவதற்கு முன்பு ஜீ நியூஸ் மற்றும் சகாரா நிறுவனங்களில்  விளையாட்டு தொடர்பான செய்திகளை எழுதுவதில் நிபுணத்துவம் பெற்றவராக இருந்தார். இவரது நிகழ்ச்சி *சவுரவ் கா* சிக்ஸர் 2005 ஆம் ஆண்டில் விளையாட்டு பத்திரிகை கூட்டமைப்பின் சிறந்த விளையாட்டுத் திட்டத்திற்கான விருதை வென்றது.  ஆஜ் தக் செய்தி தொகுப்பாளராக *சக்ரவ்யுவு மற்றும்* *சக் தே!* போன்ற சில படங்களிலும் இவர் தோன்றியுள்ளார். 2015 பீகார் சட்டமன்றத் தேர்தலின் போது *பட்லிபுத்ராவின் வரலாறு* நிகழ்ச்சியையும் இவர் வழங்கினார்.

சான்றுகள்
---------

1. ↑  Sweta Singh, Aaj Tak Anchor: Wanted to Become a Film Maker, But Became a News Anchor. Acadman.in (17 June 2017). Retrieved on 11 September 2018.
2. ↑  Shweta Singh (1 August 2012). "Shweta Singh Editor, Special Programming, Aaj Tak". இந்தியா டுடே. 1 August 2013 அன்று பார்க்கப்பட்டது.
3. ↑  Shweta Singh (1 August 2004). "Making headlines:Sweta Singh(Aaj Tak)". ஹிந்துஸ்தான் டைம்ஸ். 14 November 2013 அன்று மூலம் பரணிடப்பட்டது. 1 August 2004 அன்று பார்க்கப்பட்டது. Unknown parameter `|=` ignored (உதவி)
4. ↑  SJFI awards: Kadambari, Vasu honoured பரணிடப்பட்டது 2016-03-03 at the வந்தவழி இயந்திரம். Thatscricket (5 June 2005). Retrieved on 21 January 2017.

வெளியிணைப்புகள்
---------------

அதிகாரப்பூர்வ வலைத்தளம்
**பிரயாகா ரோஸ் மார்ட்டின்** (பிறப்பு 18 மே 1995) ஒரு இந்திய திரைப்பட நடிகை, அவர் முக்கியமாக மலையாள சினிமாவில் பணிபுரிகிறார். 2009 இல் சாகர் அலியாஸ் ஜாக்கி ரீலோடட் படத்தில் குழந்தை நட்சத்திரமாக அறிமுகமானார். 2014 ஆம் ஆண்டு தமிழ் திரைப்படமான பிசாசு மூலம் சினிமாவில் அறிமுகமானார், இது அவரது அங்கீகாரத்தைப் பெற்றது.

தொழில்
------

பிரயாகா 2009 ஆம் ஆண்டில் ஏழாம் வகுப்பில் இருந்தபோது குழந்தை நடிகராக சாகர் அலியாஸ் ஜாக்கி ரீலோடில் அறிமுகமானார். வனிதாவின் அட்டைப்படத்தில் தோன்றிய பிறகு, பிசாசு (2014) படத்தில் தனது முதல் முன்னணி கதாபாத்திரத்திற்காக இயக்குனர் மிஷ்கினால் அழைக்கப்பட்டார். பஹத் பாசிலுக்கு ஜோடியாக கார்ட்டூன் என்ற படத்தில் அவர் கையெழுத்திட்டார், ஆனால் அது நிறைவேறவில்லை. 2016 ஆம் ஆண்டில், அவர் மூன்று மலையாளப் படங்களுக்கு ஒப்பந்தம் செய்தார். உன்னி முகுந்தனுக்கு ஜோடியாக ஒரு மூறை வந்து பார்த்தையா படத்தில் பார்வதி கதாபாத்திரத்தில் பிரயாகாவின் பங்கு பாராட்டப்பட்டது. பின்னர் 2016 இல், மடோனா செபாஸ்டியனுக்குப் பதிலாக சித்திக்கின் புக்ரி படத்தில் நடித்தார். 2016 ஆம் ஆண்டின் பிற்பகுதியில், அரசியல் தரில்லர்[*தெளிவுபடுத்துக*] ராமலீலாவில் திலீப்புக்கு ஜோடியாக பெண் கதாபாத்திரத்தில் நடித்தார், மேலும் பி.டி.குஞ்சுமஹம்மத்தின் விஸ்வாசபூர்வம் மன்சூர் படத்தில் நடித்தார். பின்னர் கன்னடத்தில் அறிமுகமான கீதா என்ற கணேஷ் ஸ்டார்டர்[*தெளிவுபடுத்துக*] மூலம் அவர் முக்கிய கதாபாத்திரத்தில் நடித்தார்.

திரைப்படவியல்
-------------

* Sagar Alias Jacky Reloaded
* உஸ்தாத் ஹோட்டல்
* பிசாசு
* ஒரு முறை வந்து பார்த்தாயா
* பா வா
* கட்டப்பனயிலே ரித்விக் ரோஷன்
* Ore Mukham
* Fukri
* விஸ்வாசபூர்வம் மன்சூர்
* போக்கிரி சைமன்
* ராமலீலா
* தைவமே கைதொழம் கே.குமார் ஆகனம்
* Oru Pazhaya Bomb Kadha
* கீதா
* உல்டா
* பூமியிலே மனோகர ஸ்வகார்யம்
* களத்தில் சாந்திப்போம்
* ஜமாலின்டே புஞ்சிரி

வலைத் தொடர்
-----------

* *நவரசா*

வெளி இணைப்புகள்
---------------

* ஐ.எம்.டி.பி இணையத்தளத்தில் பிரயகா மார்ட்டின்
* முகநூலில் பிரயகா மார்ட்டின்
**சுஷ்மா சேத்** (Sushma Seth) 1936 ஜூன் 20 அன்று பிறந்துள்ள ஒரு இந்திய நாடகம், திரைப்படம் மற்றும் தொலைக்காட்சி நடிகை ஆவார். 1950 களில் அவர் தனது வாழ்க்கையைத் தொடங்கினார், மற்றும் தில்லி சார்ந்த நாடக குழு "யாத்ரிக்" என்ற நிறுவனத்தின் நிறுவனர் உறுப்பினராக இருந்தார். 1978 ஆம் ஆண்டில் அவரது "ஜூனூன்" திரைப்படத்தில் முதன் முதலாக நடித்தார். திரைப்படம் மற்றும் தொலைக்காட்சியில் ஒரு தாய் மற்றும் பாட்டி பாத்திரத்தில் நடிப்பதற்கு அறியப்பட்டவர், முன்னோடி தொலைக்காட்சித் தொடரான "ஹம் லோக்" என்ற தொடர் மிகவும் புகழ் பெற்ற ஒரு தொடராகும். ராவ் கோபால் பஜாஜ், மனிஷ் ஜோஷி பிஸ்மில் மற்றும் சந்தர் சேகர் ஷர்மா போன்ற பிரபல இயக்குநர்களுடன் பணிபுரிந்தார்.

ஆரம்ப மற்றும் தனிப்பட்ட வாழ்க்கை
--------------------------------

தில்லியில் வளர்ந்த இவர், பத்மஸ்ரீ விருது பெற்ற ராஜ்குமார் சிங்கஜித் சிங் என்பவரின் மனைவியும் மணிபுரி நடன கலைஞருமான சாரு சிஜா மாத்துரின் மூத்த சகோதரி ஆவார். இவர் தனது பள்ளிப்படிப்பை திலியில் உள்ளா "கான்வென்ட் ஆப் ஜீசஸ் அன்ட் மேரி" என்ற கள்ளியில் முடித்தார், அட்ன பிறகு, மனையியலில் ஆசிரியர் பட்டயச் சான்றினை தில்லி லேடி இர்வின் கல்லூரியில் முடித்தார். அமெரிக்காவின் பிட்ஸ்பக்கிலுள்ளா கார்னியேஜ் மெலானில் நுண்கலையில் இளங்கலை பட்டம் பெற்றுள்ளார். மேலும் நியூ யார்க்கில் பைரகிராப்ட்ஸ் கல்லூரியில் அறிவியலில் பட்டயச் சான்றும் பெற்றுள்ளார்.

சுஷ்மா சேத் மற்றும் அவரது கணவர், தொழிலதிபர் துருவ் சேத் ஆகியோருக்கு மூன்று குழந்தைகள் உள்ளனர். நடிகை திவ்யா சேத், அவரது தாயுடன் "ஹம் லோக்" மற்றும் "தேக் பாய் தேக்" போன்ற படங்களில் நடித்தார்

தொழில்
------

1950 களில் நாடக அரங்கங்களில் சேத் தனது தொழிலை தொடங்கினார். ஜாய் மைக்கேல், ரதி பார்த்தலோமிவ், ரோஷன் சேத் மற்றும் பலருடன் இணைந்து நடித்துள்ளார், 1964 ஆம் ஆண்டில் தில்லியைச் சார்ந்த நாடக குழு "யாத்திரி"யின் நிறுவனர்களில் ஒருவராக இருந்தார். நடிப்புடன் கூடுதலாக, அவர் பல நாடகங்களை இயக்கியுள்ளார். 1970 களில், குழந்தைகளுக்கான "கிரியேட்டிவ் தியேட்டர்" என்பதை நிறுவி, இயங்கினார்.

குறிப்புகள்
-----------

1. 1 2  "Stage plays performed from 1956-1990". 6 December 2015 அன்று பார்க்கப்பட்டது.
2. ↑  Saxena-Malvankar, Nidhi (11 August 1995). "Grace personified". *Screen Channel*. "She's 59 and a grandmother of one".
3. ↑  Sinha, Meenakshi (12 August 2010). "I am still called Hum Log's dadi: Sushma Seth". *The Times of India*. Archived from the original on 2011-08-11. .
4. ↑  "Films yes, but she roots for theatre". *The Hindu* (Chennai, India). 5 February 2007. Archived from the original on 9 பிப்ரவரி 2007. .
5. 1 2  Gupta, Monika & Cardozo, William M (May 2008). "The Star Mum". City Cheers.
6. ↑  "Educational Qualifications".
7. ↑  Mishra, Garima (7 July 2009). "An episode in history". *இந்தியன் எக்சுபிரசு*.. பார்த்த நாள்: 6 December 2015.
8. ↑  "Yatril Theatre Group". 6 December 2015 அன்று பார்க்கப்பட்டது.
9. ↑  Dhar, Aarti (24 December 2000). "Sushma returns to children". *தி இந்து*.. பார்த்த நாள்: 7 December 2015.

வெளி இணைப்புகள்
---------------

* ஐ.எம்.டி.பி இணையத்தளத்தில் சுஷ்மா சேத்
* Official website
**விக்டோரியா சுசான்னி மீதோவ்சு** *(Victoria Suzanne Meadows)* வாழ்சிங்டன் பல்கலைக்கழக வானியல் பேராசிரியரும் வானுயிரியல் திட்ட இயக்குநரும் ஆவார். இவர் நாசாவின் வானுயிரியல் நிறுவனத்தின் மெய்நிகர் கோள் ஆய்வகத்தின் முதன்மை ஆய்வாளரும் ஆவார். இவர் வாழ்தகவும் வானுயிர் அடையாளங்கள் சார்ந்த நாசாவின் வானுயிரியல் நிறுவனk (NAI) குழுவின் வழிநடத்தும் அமைப்பின் தலைவராகவும் உள்ளார். இக்குழுவின் ஆய்வுநெறியும் நோக்கமும் புறவெளிக் கோள்கள் பற்றிய கணினிப் படிமங்களை உருவாக்குவதாகும். இவை புறவெளிக் கோள்களின் உருவாக்கம், நிலைப்பு, வட்டனை படிமலர்ச்சி, அவற்றின் சுற்றுச்சூழலையும் கதிர்நிரல்களையும் ஒப்புருவாக்கம் செய்து அவற்றின் வாழ்தகவைக் கண்டறிதலே ஆகும்.

இவர் நியூ சவுத் வேல்சு பல்கலைக்கழகத்தில் இயற்பியலில் இளமறிவியல் பட்டம் பெற்றார். சிட்னி பல்கலைக்கழகத்தின் வானியற்பியல் துறையில் இயற்பியல் முனைவர் பட்டம் பெற்றுள்ளார்.

Scientific American இதழ், கெப்ளர் விண்கலம் தொலைவில் அமைந்த விண்மீன்களைச் சுற்றிவரும் பல புறவெளிக் கோள்களைக் கண்டுபிடித்தபோது இதுபற்றிய இவரது கருத்தைக் கூறுமாறு வேண்டியுள்ளது.

இவரது ஆய்வின் முதன்மையான கவனம் ஒரு சூரியவெளிக்கு அப்பாலைய கோள் உயிர்தரிக்க ஏற்பு உடையதா என்பதை அறியவல்ல அக்கோளின் நிகழ்வுகளைக் கண்டறிதலே ஆகும். இவர் மெய்நிகர் கோள் ஆய்வகத்தைப் பயன்படுத்தி, புறக்கோள்கள் சார்ந்த கணினிப் படிமங்களை உருவாக்குகிறார். இவை கோள் உருவாக்கம், அதன் நிலைப்பு, வட்டணைப் படிமலர்ச்சி ஆகிய நிகழ்வுகளை ஒப்புருவாக்கம் செய்கின்றன. மேலும் இவை உயிர் வாழ்தகவு உள்ள கோளை இனங்காணவும் அதற்கான திட்டங்களை வகுக்கவும் உதவும்.

2016 நவம்பரின்படி, கூகுள் அறிஞர் இவரது வெளியீடுகள் மொத்தம் 4059 மேற்கோள்களில் சுட்டப்பட்ட்தாகவும் இவரது உயர்சுட்டெண் மதிப்பு 33 ஆக உள்ளது எனவும் கூறுகிறார்.

மேற்கோள்கள்
-----------

1. ↑  "Victoria Meadows, Astronomy". University of Washington. 2015-10-05 அன்று மூலம் பரணிடப்பட்டது. 2018-03-16 அன்று பார்க்கப்பட்டது.
2. ↑  "Welcome to the Virtual Planetary Laboratory". *washington.edu*.
3. ↑  Skibba, Ramin (October 21, 2016). "Kepler Finds Scores of Planets around Cool Dwarf Stars". *Scientific American*.. பார்த்த நாள்: 26 October 2016.
4. ↑  "Victoria Meadows". *scholar.google.com*. Google Scholar Citations. 22 November 2016 அன்று பார்க்கப்பட்டது.

வெளி இணைப்புகள்
---------------

* Google Scholar Citations
* Victoria Meadows' page at NASA Quest பரணிடப்பட்டது 2016-03-06 at the வந்தவழி இயந்திரம்
* Profile at Virtual Planetary Laboratory
* YouTube interview
* NASA Astrobiology Projects பரணிடப்பட்டது 2014-08-10 at the வந்தவழி இயந்திரம்
* Where Life Is: The Search for a Planet Like Ours
பரவலாக **எம்ஆர்எஃப்** என அறியப்படும் **மெட்ராசு இரப்பர் பேக்டரி**, (Madras Rubber Factory) தமிழ்நாட்டில் சென்னையில் அமைந்துள்ள ஒரு முதன்மையான உருளிப்பட்டை தயாரிப்பு நிறுவனமாகும். இதன் முதன்மைத் தயாரிப்பாக, தானுந்துகளுக்கான உருளிப்பட்டைகளைத் தயாரிப்பதாக இருப்பினும் ஆசுபுரோ என்றஅமெரிக்க நிறுவனத்துடன் இணைந்து ஃபன்ஸ்கூல் பொம்மைகளையும் தயாரித்து வருகிறது. இந்தியாவின் மிகப்பெரும் உருளிப்பட்டை தயாரிப்பாளராக விளங்கும் எம் ஆர் எஃப் உலகளவில் முதல் பன்னிரெண்டு மிகப்பெரும் உருளிப்பட்டை தயாரிப்பாளர்களில் ஒன்றாக விளங்குகிறது. இந்நிறுவனம் 65 நாடுகளுக்கு ஏற்றுமதி செய்கிறது. அரக்கோணம், திருவொற்றியூர், பெரம்பலூர், பாண்டிச்சேரி, கோவா, கோட்டயம் மற்றும் மேடக்கில் தொழிற்சாலைகள் உள்ளன. 

1946ஆம் ஆண்டு கே.எம்.மாம்மென் மாபிள்ளையால் நிறுவப்பட்ட இந்த நிறுவனம் 2008ஆம் ஆண்டில் ₹ 50 மில்லியன் மதிப்புடையதாக இருந்தது. உருளிப்பட்டைத் தயாரிப்புடன் பதமாகுமுன்பான உருளிப்பட்டை புதுப்பிப்பு சேவைகளை *எம்ஆர்ஃப் பிரீட்ரீட்சு* மூலமும், தூக்கிப்பட்டைகளை *எம்ஆர்எஃப் மசில்பிளெக்சு* மூலமும் விற்று வருகிறது. இதன் தலைவராக மறைந்த கே.எம்.மாம்மென் மாப்பிள்ளையின் மகன் வினூ மாம்மென் வழிகாட்டி வருகிறார்.

விளையாட்டுத் துறையில் துடுப்பாட்டத்திலும் சீருந்து பந்தய ஓட்டத்திலும் ஈடுபாடு கொண்டுள்ளது. துடுப்பாட்ட மேம்பாட்டிற்காக பல இந்திய துடுப்பாட்டாளர்களை புரப்பதுடன் *எம்ஆர்எஃப் பேசு பவுண்டேசன்* என்ற அமைப்பின் மூலம் விரைவுப்பந்து வீச்சாளர்களுக்கு பயிற்சி அளித்து ஊக்குவிக்கிறது.
**புனித ஜார்ஜ் தேவாலயம் (St. George's Church) என்பது** இந்தியாவின் ஹைதராபாத் நகரில் உள்ள மிகப் பழமையான தேவாலயம் ஆகும். இது 1844இல் கட்டப்பட்டது.  பொ.ச. 1947 ஆம் ஆண்டில் ஒன்றிணைந்த தேவாலயமாக தென்னிந்தியத் திருச்சபையால் ஒன்றிணைக்கப்பட்டது.

வரலாறு
------

கோத்தியில் பிரித்தானியர்களின் அலுவலகக் கட்டிடம் அமைக்கப்பட்டதன் மூலம், பல கிறிஸ்தவர்கள் சதர்காட், அபிட்ஸ் பகுதியில் குடியேறினர். இந்த தேவாலயம் ஐதராபாத் நிசாம் அனுமதியுடன் சுமார் பதினொரு ஏக்கர் பரப்பளவில் கட்டப்பட்டது.
இதை பிரித்தானிய குடியிருப்பாளரான சர் ஜார்ஜ் யேல் படிவமைத்தார். பிப்ரவரி 1844இல் அடிக்கல் நாட்டப்பட்டு இதன் கட்டுமானம் கிட்டத்தட்ட இரண்டு ஆண்டுகள் கழிந்தபின் 18 செப்டம்பர் 1844 அன்று தெய்வீகச் சேவைக்காக திறக்கப்பட்டது. கிறிஸ்துவின் சிலுவை வடிவத்தில் ஐரோப்பிய பாணியில் எழுபது அடி உயரத்தில் கட்டப்பட்ட இந்த தேவாலயத்திற்கு முன்னால் ஒரு உயர்ந்த போர்டிகோ, தேவாலயத்தின் உள்ளே யங்கோன் தேக்கு மற்றும் பிற பொருட்களால் செய்யப்பட்ட சுமார் 30 அடி நீளப் பெஞ்சுகள் உள்ளன. கிறிஸ்துவின் வாழ்க்கையை சித்தரிக்கும் படங்களும், பிற உருவங்களும் தேவாலயத்தின் வண்ண கண்ணாடிகளில் வரையப்பட்டுள்ளன.

மேற்கோள்கள்
-----------

1. ↑  *Itihas*, Volume 11, 1983, p.296
2. ↑  "British Empire: Resources: Articles: Churches of India: a legacy of The Imperial Raj: St George's, Hyderabad". britishempire.co.uk. 2019-01-05 அன்று மூலம் பரணிடப்பட்டது. 2014-06-06 அன்று பார்க்கப்பட்டது.
**விக்டோரியம்**  (Victorium) கடோலினியம் மற்றும் டெர்பியம் ஆகிய தனிமங்களின் கலவையாகும். முதலில் இதற்கு மோனியம் என்று பெயரிடப்பட்டது. 1898 ஆம் ஆண்டு ஆங்கில வேதியியலாளர் வில்லியம் குரூக்சு பிரித்தானிய அறிவியல் முன்னேற்ற சங்கத்தின் தலைவராக இருந்தபோது தொடக்க உரையில் தனது கண்டுபிடிப்பைக் குறித்து தெரிவித்தார். தனித்துவமான நின்றொளிர்தல் மற்றும் பிற புற ஊதா-கட்புலனாகும் நிறமாலை நிகழ்வுகளின் பகுப்பாய்வின் அடிப்படையில் ஒரு புதிய வேதியியல் தனிமம் என இதை அவர் அடையாளம் கண்டார். இருப்பினும் பின்னர் இது தவறானது என்று காட்டப்பட்டது. மோனியம் என்ற சொல்லுக்கு "தனியாக" என்று பொருள் ஆகும். ஏனெனில் அதன் நிறமாலை கோடுகள் புற ஊதா நிறமாலையின் முடிவில் தனியாக நின்றன. விக்டோரியா மகாராணியின் சமீபத்திய வைர விழாவை முன்னிட்டு 1899 ஆம் ஆண்டில் குரூக்சு கண்டுபிடித்த தனிமத்திற்கு விக்டோரியம் என்று பெயர் மாற்றினார். இத்தனிமத்திற்கு Vc என்ற குறியீட்டையும் ஒதுக்கினார்.1905 ஆம் ஆண்டில் பிரெஞ்சு வேதியியலாளர் சியார்ச்சசு அர்பேன் விக்டோரியம் ஒரு தனித்துவமான தனிமம் அல்ல என்றும் மாறாக அது கடோலினியத்தின் தூய்மையற்ற நிலை என்பதையும் நிருபித்தார் .

மேற்கோள்கள்
-----------

1. ↑  Elder, Eleanor S (1980). "Sir William Crookes, Victorium, and the Library of Congress". *Journal of Chemical Education* **57** (6): 421. doi:10.1021/ed057p421. Bibcode: 1980JChEd..57..421E. .
2. ↑  Fontani, Marco; Costa, Mariagrazia; Orna, Mary Virginia (2014). *The Lost Elements: The Periodic Table's Shadow Side*. ஒக்ஸ்போர்ட் பல்கலைக்கழகப் பதிப்பகம். பக். 202–203. பன்னாட்டுத் தரப்புத்தக எண்:9780199383368. .
3. ↑  William Hodson Brock (2008). *William Crookes (1832-1919) and the Commercialization of Science*. Ashgate Publishing. பக். 321–325. பன்னாட்டுத் தரப்புத்தக எண்:9780754663225. .
'மனித உடலில் ஒரு மூட்டுக்குச் செல்லும் நரம்பு அந்த மூட்டுக்கு நரம்பியக்கம் வழங்குவதோடு மட்டுமன்றி அம்மூட்டினை இயக்கும் தசைகளுக்கும் நரம்பியக்கம் வழங்கும்' என்ற தனது அவதானிப்பை இங்கிலாந்தைச் சேர்ந்த மருத்துலர் ஜான் ஹில்டன் 1860களில் வெளியிட்டார். அவர் பெயரால் அவ்விதி **ஹில்டனின் விதி** என்று அழைக்கப்படுகிறது.

விதியின் விரிவாக்கம்
--------------------

மேலே கண்ட விதியை நாம் இவ்வாறு விரிவாக்கலாம். மூட்டுக்கும் மூட்டினை இயக்கும் தசைகளுக்கும் நரம்பியக்கம் வழங்கும் நரம்பு அம்மூட்டின் மேல் உள்ள தோலுக்கும் நரம்புணர்ச்சி வழங்குகிறது. இதுவே மூட்டழற்சியில் எரிச்சலூட்டும் களிம்புகள் தடவி வலியைக் கட்டுப்படுத்துவதன் அடிப்படை ஆகும்

மேற்கோள்கள்
-----------

1. ↑  Moore, Keith L. et al. (2010) *Clinically Oriented Anatomy*, 6th Ed, p.633
2. ↑  Hilton, J. (1863). On Rest and Pain: a Course of Lectures on the Influence of Mechanical and Physiological Rest in the Treatment of Accidents and Surgical Diseases, and the Diagnostic Value of Pain, delivered at the Royal College of Surgeons of England in the years 1860, 1861, and 1862
**ஹில்சுடேல்** (Hillsdale) என்பது ஐக்கிய அமெரிக்க நாடுகளில் அமைந்துள்ள நியூ ஜேர்சி மாநிலத்தின் பேர்ஜென் மாவட்டத்தில் அமைந்துள்ள ஒரு தன்னாட்சியுள்ள நகரமாகும்.

பரப்பளவு
--------

2010இன் மதிப்பீட்டின் அடிப்படையில் இந்நகரம் 7.659 சதுர கிலோ மீற்றர் பரப்பளவைக் கொண்டுள்ளது. இதில் 7.639 சதுர கிலோ மீற்றர் நிலத்தினால் சூழப்பட்டுள்ளது. மிகுதியாக இருக்கும் 0.020 சதுர கிலோ மீற்றர் பிரதேசம் நீரினால் சூழப்பட்டுள்ளது.

மக்கள் தொகை
-----------

2010 ஆம் ஆண்டில் இடம்பெற்ற ஐக்கிய அமெரிக்க நாடுகளின் மக்கள் தொகைக் கணக்கெடுப்பின் அடிப்படையில், இந்நகரத்தின் மக்கள் தொகை 10,219 ஆகும். ஹில்சுடேல் நகரத்தின் மக்கள் தொகை அடர்த்தி ஒரு கிலோ மீற்றருக்கு 1,337.8 குடிமக்கள் ஆகும்.

மேற்கோள்கள்
-----------

1. ↑  GCT-PH1: Population, Housing Units, Area, and Density: 2010 - County -- County Subdivision and Place from the 2010 Census Summary File 1 for Atlantic County, New Jersey பரணிடப்பட்டது 2020-02-12 at Archive.today, ஐக்கிய அமெரிக்க மக்கள்தொகை கணக்கெடுப்பு ஆணையம். Accessed January 18, 2014.
2. ↑  A Cure for the Common Codes: New Jersey பரணிடப்பட்டது 2012-05-27 at Archive.today, Missouri Census Data Center. Accessed June 4, 2012.
**ஆடிப்பிறப்பு** சைவத் தமிழ் மக்களினால் ஆடி மாத முதலாம் நாள் கொண்டாடப்படும் பண்டிகை ஆகும். சூரியன் வடதிசை நோக்கிச் செல்லும் தை முதல் ஆனி வரையுள்ள ஆறு மாத காலம் உத்தராயண காலமாகும். இது தேவர்களுக்கு ஒரு நாளின் பகல் பொழுதாகும். அடுத்து சூரியன் தெற்கு நோக்கிச் செல்லும் காலம் ஆடி முதல் மார்கழி வரையுள்ள ஆறு மாத காலம் தட்சணாயண காலமாகும். இது தேவர்களுக்கு இராப்பொழுதாகும். தட்சணாயணத்தின் தொடக்கதினம் ஆடிமாத முதலாம் நாள் ஆகும். இக்காலம் கோடைகால வெப்பம் தணிந்து குளிர்மை படிப்படியாகப் பெருகும் இயல்புடையது. இந் நாளில் ஈழநாட்டுத் தமிழ் மக்கள் ஆடிக்கூழ் கொழுக்கட்டை என்னும் உண்டிவகைகளை விசேடமாகச் செய்து குடும்ப விருந்தாக உண்டு மகிழ்தல், விசேட வழிபாடு செய்தலும் உற்றார், உறவினர்களுக்கு இவ்வுண்டி வகைகளை வழங்கி நல்லுறவைப் பேணலும் வழக்கமாகும்.

ஆடி மாதத்தில் ஆற்றுநீர் வளமுள்ள தென்னாட்டு மக்கள் காவிரி போன்ற ஆற்றங்கரைகளில் சித்திரான்னம் உண்டு படகோட்டம் போன்ற கேளிக்கைகளில் பங்குபற்றும் 'ஆடிப்பெருக்கு' (ஆடி 18) பண்டிகையைக் கொண்டாடுவர்.

ஆடி விதை தேடி விதை
ஆடிக்காற்றில் அம்மியும் பறக்கும்
ஆடி ஆவணி ஆன புரட்டாதி
காடி தோய்த்த கனபனங் காயத்தைத்
தேடித் தேடித் தினமும் புசிப்பவர்
ஓடி யோடி யுலகெலாம் பீச்சுவர்
என்பன போன்ற பழம் பாடல்களால் ஆடி மாதம் ஆனந்தமாகக் கொண்டாடப்பட்டு வந்ததென்பது அறியக் கிடக்கின்றது.

தேங்காய் சுடல்
--------------

சேலம், நாமக்கல், ஈரோடு மாவட்டங்களில் வாழும் மக்கள் ஆடி முதல் நாளில், தேங்காயைத் துளையிட்டு அதனுள் அரிசி, பருப்பு, வெல்லம், உடைத்த கடலை, அகியன இட்டு நெருப்பில் சுட்டு இறைவனுக்குப் படைக்கின்றனர். ஆடி முதல் நாள் மகாபாரதப் போரின் துவக்க நாளாகவும் நினைவுறுத்தப் படுகிறது.

மேற்கோள்கள்
-----------

1. ↑  |தேங்காய்\_சுடல்
**ஆடு** சீன சோதிடத்தின் எட்டாவது குறி ஆகும். 1931, 1943, 1955, 1967, 1979, 1991, 2003, 2015, 2027, 2039 ஆகிய வருடங்கள் ஆடு வருடங்கள் ஆகும். இந்த வருடத்தில் பிறந்தவர்கள் இளகிய மனம் மற்றும் கூச்ச சுபாவம் கொண்டவர்களாகவும், சிறந்த படைப்பாளிகளாகவும் இருப்பார்கள் என்பது சீன சோதிடத்தின் கணிப்பு ஆகும்.

பெயர்க்காரணம்
-------------

முன்பு ஒரு காலத்தில் முதல் வருடக்குறியாக யார் வருவது என்பதில் விலங்குகளுக்கு இடையில் மோதல் ஏற்பட்டது. இதற்கு தீர்வாக கடவுள் ஒரு நீச்சல் போட்டியை அறிவித்தார். இதில் எலி, எருது, புலி, முயல், டிராகன், பாம்பு, குதிரை ஆகியவை முதல் ஏழு இடங்களில் வந்தன. இவற்றிக்கு பிறகு ஆடு, குரங்கு, சேவல் ஆகிய மூன்றும் ஒன்றுக்கொண்டு உதவி செய்துகொண்டு அடுத்ததாக வந்தன. இதில் சேவல் ஒரு மரப்பலகையை கண்டுபித்து அதில் மற்ற மூன்று விலங்குகளையும் ஏற்றிக்கொண்டு வந்தது. இந்த பலகை ஆற்றின் இடையில் இருந்த புதர்களில் சிக்கிக்கொண்ட போதெல்லாம் குரங்கு மற்றும் ஆடு ஆகிய இரண்டும் அவற்றை விலக்கிவிட்ட படியே வந்தன. இவ்வாரு ஒற்றுமையுடன் ஒன்றாக வந்த இந்த விலங்குகலை வாழ்த்திய கடவுள் ஆட்டை எட்டாவது வருடக்குறியாகவும், குரங்கு மற்றும் சேவலை முறையே ஒன்பதாவது பத்தாவது வருடக்குறியாகவும் தெரிவு செய்தார். 

ஆடு எட்டாவது சீன சோதிட குறியாக குறிப்பிடப்படுவதின் காரணமாக, சீனாவில் கூறப்படும் கதை இது.

இயல்புகள்
---------

|   |   |
| --- | --- |
| நேரம் | மதியம் 1:00 முதல் 3:00 வரை |
| உரிய திசை | தெற்கு, தென்மேற்கு |
| உரிய காலங்கள் | கோடை காலம் (சூலை) |
| நிலையான மூலகம் | நெருப்பு |
| யின்-யான் | யின் |
| ஒத்துப்போகும் விலங்குகள் | முயல், பன்றி, குதிரை |
| ஒத்துப்போகாத விலங்குகள் | எலி, எருது |

இராசி அம்சங்கள்
---------------

|   |   |
| --- | --- |
| இராசி எண்கள் | 3, 4, 5, 12, 34, 45, 54 |
| இராசி நிறம் | மஞ்சள், வெளிர் பச்சை |
| இராசிக் கல் | மரகதம் |

ஆடு வருடத்தைய பிரபலங்கள்
------------------------

* அப்துல் கலாம்
* பில் கேட்சு
* விசய் மல்லையா
* வடலூர் வள்ளலார்
* விக்ரம் சாராபாய்
* பிரகாசு படுகோன்
* டி. கே. பட்டம்மாள்
* வாலி
* மாதுரி தீக்சித்
* போரிசு பெக்கர்
* ஆர்வின் ரைட்
* மைக்கேல் ஏச்சலோ
* மார்க் டிவைன்
* புரூசு வில்லிசு
* சேன் ஆசுடின்

ஆடு வருடத்தில் உதயமான நாடுகள்
-----------------------------

* கென்யா
* கம்போடியா
* பெலீசு
* லிபியா
* கிரீசு
* பனாமா

இதையும் பார்க்கவும்
-------------------

* சீன சோதிடம்

உசாத்துணை
---------

* சீன விலங்கு ஜோதிடம் - சித்ரா சிவகுமார்

வெளி இணைப்புகள்
---------------

விக்கிமீடியா பொதுவகத்தில்,  
 ***ஆடு (சீன சோதிடம்)***   
என்பதின் ஊடகங்கள் உள்ளன. 

* Sheep/Ram Personality பரணிடப்பட்டது 2010-02-17 at the வந்தவழி இயந்திரம்
* Ram Personality and Related Ram Links
* The Year of the Ram
* Sheep Astrology பரணிடப்பட்டது 2007-08-25 at the வந்தவழி இயந்திரம்
* Sheep Horoscope பரணிடப்பட்டது 2009-09-29 at the வந்தவழி இயந்திரம்
* Tarot.com profile
* Sheep/Goat compatibility page பரணிடப்பட்டது 2009-09-27 at the வந்தவழி இயந்திரம்
* Chinese Zodiac பரணிடப்பட்டது 2010-02-17 at the வந்தவழி இயந்திரம்

  


| * பா
* உ
* தொ
சீன சோதிடக் குறிகள் |
| --- |
| 
* எலி
* எருது
* புலி
* முயல்
* டிராகன்
* பாம்பு
* குதிரை
* ஆடு
* குரங்கு
* சேவல்
* நாய்
* பன்றி

 |
**மன்நானம் புனித ஜோசப் தேவாலயம்** என்பது கேரளத்தின், கோட்டயம் மாவட்டத்தில், மன்நானத்தில் அமைந்துள்ள ஒரு சிரோ-மலபார் கத்தோலிக்க தேவாலயம் ஆகும். இந்த தேவாலயம் புனித குரியகோஸ் எலியாஸ் சாவறாவால் ஒரு மலை உச்சியில் கட்டப்பட்டது மற்றும் அவரது திருஉடல் எச்சங்கள் தேவாலயத்தில் பாதுகாப்பட்டுள்ளது. 

 தேவாலயத்தின் வரலாற்றை விவரிக்கும் பட்டையம்

யாத்திரை மையம்
--------------

புனித குரியகோஸ் எலியாஸ் சாவறாவைப் பின்பற்றுபவர்களுக்கு இந்த தேவாலயம் ஒரு முக்கியமான யாத்திரை மையமாகும். தேவாலயப் பணிகள் அவரால் 11 மே 1831 இல் துவக்கபட்டு 1837 இல் நிறைவடைந்தது. இதன் பின்னர் 1955 மற்றும் 1996 இல் புதுப்பிக்கப்பட்டது. தேவாலய வளாகத்தில் துறவிகளுக்கான குடியிருப்பு பிரிவும் உள்ளது. 

புனித குரியகோஸ் 1846 ஆம் ஆண்டில் தேவாலய வளாகத்தில் கோட்டயத்தின் முதல் அச்சகத்தை தொடங்கினார். முதல் மலையாள நாளேடான நஸ்ரானி தீபிகாவை வெளியிட அச்சகம் பயன்படுத்தப்பட்டது. 1871 இல் புனித குரியகோஸ் இறந்தபோது, கூனம்மாவு புனித பிலோமினா தேவாலயத்தில் அடக்கம் செய்யப்பட்டார். அவரது உடல் எச்சங்கள் பின்னர் 1889 இல் புனித ஜோசப் தேவாலயத்திற்கு மாற்றப்பட்டன.

குறிப்புகள்
-----------

1. ↑  "St. Joseph's Monastery, Mannanam". Kerala Tourism. 9 January 2017 அன்று மூலம் பரணிடப்பட்டது. 9 January 2017 அன்று பார்க்கப்பட்டது.
2. ↑  "Believers throng Mannanam hill". தி டெக்கன் குரோனிக்கள். 9 January 2017 அன்று மூலம் பரணிடப்பட்டது. 9 January 2017 அன்று பார்க்கப்பட்டது.
3. ↑  "Two Kerala-born Indian Catholics to be declared as saints in Vatican". Indian Express. 7 November 2016 அன்று மூலம் பரணிடப்பட்டது. 9 January 2017 அன்று பார்க்கப்பட்டது.
4. ↑  "Two more Indian native Saints to invigorate Faith of the local Catholic Church". Vatican Radio. 9 January 2017 அன்று மூலம் பரணிடப்பட்டது. 9 January 2017 அன்று பார்க்கப்பட்டது.
**பீலா ராஜேஷ்** (*Beela Rajesh*, பிறப்பு: 15 நவம்பர் 1969) என்பவர் ஒரு பெண் மருத்துவரும், தமிழக அரசின் முன்னாள் சுகாதாரத்துறை செயலாளரும் ஆவார். இவர் இந்திய ஆட்சிப் பணியாளராகவும்(ஐஏஎஸ்) இருந்துள்ளார்.

ஆரம்பகால வாழ்க்கை
-----------------

பீலா ராஜேஷ் நவம்பர் 15, 1969 ஆம் ஆண்டு சென்னையில் உள்ள கொட்டிவாக்கத்தில் பிறந்தார். இவருடைய தந்தை எல். என். வெங்கடேசன், இவரது சொந்த ஊர் தூத்துக்குடி மாவட்டம் வாழையடி ஆகும். இவர் தமிழக காவல்துறையின் தலைமை இயக்குனராக பணியாற்றி ஓய்வு பெற்றவர். இவரது தாய் ராணி வெங்கடேசன், இவரது சொந்த ஊர் கன்னியாகுமரி மாவட்டம், நாகர்கோவில் ஆகும். இவர் சாத்தான்குளம் தொகுதியின் முன்னாள் சட்டமன்ற உறுப்பினர் ஆவார்.

திருமண வாழ்க்கை
---------------

பின்னர் ஒடிசா மாநிலத்தைச் சேர்ந்த ராஜேஸ் தாஸ் எனும் இந்தியக் காவல் பணி அதிகாரியை காதலித்து 1992ஆம் ஆண்டு திருமணம் செய்து கொண்டார். இவர்களுக்கு பிங்கி, பிரீத்தி என இரண்டு மகள்கள் உள்ளனர்.

கல்வி
-----

இவர் மதராசு மருத்துவக் கல்லூரியில், மருத்துவம் பயின்றார். அதன் பிறகு, இந்திய ஆட்சிப் பணியாளராக இருந்தார். அரசுத்துறைகளில் பல்வேறு பதவிகளில் பணியாற்றியுள்ளார்.

அரசுத்துறை பொறுப்புகள்
----------------------

தமிழகத்தில் செங்கல்பட்டு துணை ஆட்சியாராக இருந்துள்ளார். மீன்வளத்துறையின் திட்ட இயக்குனராக இருந்துள்ளார். இந்திய மருத்துவம் மற்றும் ஹோமியோபதி ஆணையராக பணியாற்றியுள்ளார். இந்திய அரசு ஜவுளி அமைச்சகத்தில், கைத்தறி ஏற்றுமதி மேம்பாட்டு கவுன்சில் நிர்வாக இயக்குனராக பணியாற்றியுள்ளார். 2019 ஆம் ஆண்டு பிப்ரவரி 17 முதல் தமிழக சுகாதாரம் மற்றும் குடும்ப நலத்துறையின் செயலாளராக நியமனம் செய்யப்பட்டார். தமிழகத்தில், கொரானா தொற்று 
தொடர்பான, இவரது சுகாதாரம் சார்ந்த நடவடிக்கைகள் மக்களை கவர்ந்தது.

மேற்கோள்கள்
-----------

1. ↑  "பீலா ராஜேஷ் மாற்றம்; தமிழக அரசின் சுகாதார துறை செயலராகும் ஜெ. ராதாகிருஷ்ணன்- பின்னணி என்ன?".பி‌பிசி தமிழ் (சூன் 12, 2020)
2. ↑  "Who is Dr Beela Rajesh, and how is she handling the pandemic in Tamil Nadu?".
3. ↑  "Congress fields Ponnappa Nadar's grandson". தி இந்து (ஏப்ரல் 24, 2016)
4. ↑  "தமிழகமே உற்றுநோக்கும் இந்த பீலா ராஜேஷ் யார்?". விகடன் (ஏப்ரல் 03, 2020)
5. ↑  பீலா ராஜேஷ்
6. ↑  பீலா ராஜேஷின் கணவர் ராஜேஷ்தாஸுக்கு முக்கியப் பதவி
7. ↑  "சர்ச்சை பாதி; பாராட்டு மீதி: யார் இந்த பீலா ராஜேஷ் ஐஏஎஸ்?". இந்தியன் எக்சுபிரசு தமிழ்
|  |
| --- |
| **விலங்கியல்**
தொடரின் ஒரு பகுதி

 |
| **விலங்கியலின் கிளைகள்** |
| மானிடவியல் · 
தேனீயியல் · எட்டுக்காலியியல்
கணுக்காலியியல் · நீர்ப்பாலூட்டியியல்
சிப்பியோட்டியல் · பூச்சியியல்
நடத்தையியல் · ஒண்டுப்புழுவியல்
ஊர்வனவியல் · மீனியல்
நத்தையினவியல் · பாலூட்டியியல்
எறும்பியல் · உருளைப்புழுவியல்
விலங்கு நரம்பு&நடத்தையியல் · பறவையியல்
தொல்விலங்கியல் · மிதவையுயிரியல்}
முதனியியல் |
| **குறிப்பிடத்தக்க விலங்கியலாளர்** |
| ஜார்ஜஸ் கவியர் · சார்லசு டார்வின்
வில்லியம் கிர்பி · கரோலசு லின்னேயசு
கான்ட்ராட் லாரென்சு · தாமசு சே 
ஆல்ஃப்ர்ட் ரஸல் வல்லேஸ் · மேலும்... |
| **வரலாறு** |
| டார்வினுக்கு முன்
டார்வினுக்குப் பின்
இந்தப் பெட்டி: * பார்
* உரை
* தொகு
 |

**நத்தையினவியல்** என்பது, முதுகுநாணிலி விலங்கியலின் ஒரு பிரிவு ஆகும். இது, விலங்கு இராச்சியத்தின் கணுக்காலிகள் தொகுதிக்கு அடுத்தபடியாக இரண்டாவது பெரிய தொகுதியான மெல்லுடலிகள் பற்றி ஆய்வு செய்கிறது. நத்தையினவியலின் ஒரு பகுதியான சிப்பியோட்டியல் மெல்லுடலிகளின் புற ஓடுகள் பற்றி ஆய்வு செய்கிறது.

நத்தையினவியலின் ஆய்வுத்துறை வகைப்பாட்டியல், சூழலியல், கூர்ப்பு என்பவற்றை உள்ளடக்குகின்றது. பயன்பாட்டு நத்தையினவியலில், மருத்துவம், கால்நடை மருத்துவம், வேளாண்மை ஆகிய துறைகள் சார்ந்த பகுதிகள் உள்ளடங்குகின்றன.

தொல்லியல், குறிப்பிட்ட ஒரு பகுதியின் தட்பவெப்பப் படிமலர்ச்சி, அப்பகுதியின் பயன்பாடு என்பவை பற்றிப் புரிந்துகொள்வதற்கு, நத்தையினவியலைப் பயன்படுத்துகின்றது.

1794 ஆம் ஆண்டில் மெல்லுடலிகள் தொடர்பான முதல் தொகுப்பு வெளியிடப்பட்டது. 1868 ஆம் ஆண்டில் செருமன் நத்தையினவியல் கழகம் தொடங்கப்பட்டது.
**அந்தோனியா பெரின் மொரீராசு** *(Antonia Ferrín Moreiras)* (அவுரென்சு, 13 மே 1914 – சாந்தியாகோ தெ கம்போசுதெலா, 6 ஆகத்து 2009) ஒரு கனிதவியலாளரும் பேராசிரியரும் முதல் கலீசிய பெண் வானியலாலரும் ஆவார். இவரது முதன்மையான வானியல் பங்களிப்புகளாக நிலாவால் பால்வெளி மறைப்புகள், இரட்டை விண்மீன்களின் அளவீடுகள், வானளக்கையியல் அளவீடுகள், இரு நிலைக்குத்துகள் ஊடாக விண்மீன்கள் கட்த்தலைத் தீர்மானித்தல் ஆகியவை அமைகின்றன. இவை அனைத்திலும் இவர் சந்தியாகோ தெ கம்போசுடெலா பல்கலைக்கழகத்தின் வான்காணகத்தில் பணிபுரிந்தபோது ஆய்விகள் மேற்கொண்டார். .
இவர் எசுப்பானிய உள்நாட்டுப் பொருக்கு முன்பு, சந்தியாகோ தெ கம்போசுடெலா பல்கலைக்கழகத்தில் வேதியியலிலும் மருந்தியலிலும் இளவல் பட்டத்தையும் கற்பித்தல் பட்டயமும் பெற்றதோடு இரண்டு ஆண்டுகள் கணிதவியலும் படித்தார். சில ஆண்டுகளுக்குப் பின்னர் இவர் மாட்ரிடு கம்பிளூட்டன்சு பல்கலைக்கழகத்தில் கணிதத்தில் இளவல் பட்டமும் பெற்றுள்ளார். ,

இவர் 1963 இல் வானியலின் சிக்கலைத் தீர்க்க ஆய்வுரை நல்கிய முதல் பெண்மணியானர்: *Observaciones de pasos por dos verticales* (ஆங்கிலத்தில், *Observations of passages of stars through two verticals (தமிழில், இரு நிலைக்குத்துகள் ஊடாக விண்மீன்களின் கடப்பு)*). இந்த ஆய்வுரையும் முதலில் சந்தியாகோ தெ கம்போசுடெலா பல்கலைக்கழகத்தில் கணிதவியல் புலத்தில் மேற்கொள்ளப்பட்டது. ,

பொருளியல் நெருக்கடியால் இவர் ஆய்வும் பணியும் இணைந்தே மேற்கொள்ள நேர்ந்தது. என்றாலும் இவர் தன் கல்வி இலக்கை எட்ட ஆய்வுநல்கைகள் கைக்கொடுத்தன.

வாழ்க்கை
--------

### இளமை

### உயர்கல்வியும் தொழில்முறை வாழ்க்கையும்

பெரின் 1984 இல் ஓய்வு பெற்றார்.

தகைமைகள்
--------

இவர் 2008 மே 24 இல் சந்தியாகோ தெ கம்போசுடெலா பல்கலைக்கழகத்தின் கணிதவியல்புலப் புரவலராக அறிவிக்கப்பட்டார்.

### இவரது பெயர் தாங்கியவை

* சந்தியாகோ தெ கம்போசுடெலா பல்கலைக்கழகத்தின் கணிதவியல்புல விரிவுரை அறை.
* விர்கோ பல்கலைக்கழகத்தின் பாலின அக்கறையோடு கல்விப் பாடங்களையும் தகவல் வாயில்களையும் உருவாக்குவதற்கான விருது.

மேற்கோள்கள்
-----------

1. ↑  "Antonia Ferrín Moreiras. La primera astrónoma gallega" (Spanish). பிப்ரவரி 3, 2021 அன்று மூலம் பரணிடப்பட்டது. June 28, 2016 அன்று பார்க்கப்பட்டது.CS1 maint: Unrecognized language (link)
2. 1 2  "Las primeras docentes de ciencias en la Universidad de Santiago" (PDF). *aeihm.org* (Spanish). June 29, 2016 அன்று பார்க்கப்பட்டது.CS1 maint: Unrecognized language (link)
3. ↑  "Antonia Ferrín Moreiras. A contadora de estrelas". *Cultura Galega* (Galician). June 28, 2016 அன்று பார்க்கப்பட்டது.CS1 maint: Unrecognized language (link)
4. 1 2  "Antonia Ferrín Moreiras" (PDF) (Spanish). June 29, 2016 அன்று பார்க்கப்பட்டது.CS1 maint: Unrecognized language (link)
5. ↑  "Fallece Antonia Ferrín Moreiras, pionera en las matemáticas y la astronomía gallega" (Spanish). June 29, 2016 அன்று பார்க்கப்பட்டது.CS1 maint: Unrecognized language (link)
**பிஜாய் குமார் ஹர்ன்காகல்** (**Bijoy Kumar Hrangkhawl**) என்பவர் இந்திய மாநிலமான திரிபுராவில் செயல்பட்டுவரும் அரசியல் கட்சியான திரிபுரா பூர்வகுடி தேசியவாதக் கட்சியின் தலைவராவார். ஹிந்த்காவ்ல் தனது அரசியல் வாழ்க்கையை பழங்குடி-தேசியவாத திரிபுரா உபஜாதி ஜுபா சமிதியின் ஒருங்கிணைப்புச் செயலாளராக இருந்து தொடங்கினார். பின்னர் இவர் சமிதியின் ஆயுதப்பிரிவான  திரிபுரி சேனாவின் தலைவராக ஆனார். 1977 இல் இடது முன்னணியின் தேர்தல் வெற்றியைத் தொடர்ந்து திரிபுரி சேனா உருவானது, அது இடதுசாரிகளுக்கு எதிரான தாக்குதலில் ஈடுபட்டது.   திரிபுரா சேனா விரைவில் திரிபுரா தேசிய தன்னார்வலர் (திதேத) என உருவானது.

திரிபுராவில் பெரும்பான்மையினராக ஆகிவிட்ட வங்காளிகளை பத்து ஆண்டுகளாக, 1978-1988, திரிபுராவில் இருந்து வன்முறையால் வெளியேற்ற முயன்ற திதேதவானது ஹென்ற்கால்வாலால் வழிநடத்தப்பட்டது. திரிபுராவின் கிராமப்புறப் பகுதிகளில் மேற்கொண்ட இனக்கருவறுப்பு  பிரச்சாரத்தினால் திதேத உடனடியாகப் புகழ் பெற்றது.   1983 ஆம் ஆண்டில் அவர் பிரதமர் இந்திரா காந்திக்கு எழுதிய கடிதத்தில் திதேத இன் அரசியல் அபிலாஷைகளை வெளிப்படுத்திது:

*உங்கள் இதயத்தை சிந்திக்கவைக்க  ஆயுதமேந்திய கிளர்ச்சி அவசியம். 1947 அக்டோபர் 15 க்குப் பிறகு திரிபுராவில்  ஊடுருவிய அயல்நாட்டினர்  அல்லது  இந்தியாவின் பிற பகுதியினர் என  அனைவரையும்  திரிபுராவைவிட்டு வெளியேற்றவேண்டும்  ... எங்கள் கோரிக்கை விடுதலைப்பெற்ற  திரிபுரா .* [1]
1988 ஆம் ஆண்டு திதேத அமைதி ஒப்பந்தத்தில் கையெழுத்திட்ட பின்னர்,  ஒரு அரசியல் கட்சியாக மாற்றப்பட்டது.

பின்னர் திதேத INPT உடன் இணைக்கப்பட்டது.

மேற்கோள்கள்
-----------

1. ↑  Strategy of terror Archived December 24, 2010, at WebCiteWebCiteArchived December 24, 2010, at WebCite
பல்வேறு சீபெக்கு குணகங்களைக் (p-, n- குறைக்கடத்திகள்), கொண்ட பொருட்களைக் கொண்டு உருவாக்கப்பட்ட வெப்ப மின்சுற்று ஒன்று வெப்பமின் இயற்றியாகப் பயன்படுத்தப்பட்டுள்ளது. சுமை முறிவு ஏற்படும் போது, மின்னோட்டம் தடைப்படுவதை அடுத்து, இச்சுற்று வெப்பநிலை-உணரியுடன் கூடிய வெப்ப இணை ஆகச் செயல்படுகிறது.
இரு வேறுபட்ட உலோகக் கம்பிகளை இணைத்து ஒரு சுற்று ஏற்படுத்தி சந்திகளை வெவ்வேறு வெப்பநிலையில் இருக்குமாறு செய்தால், ஒரு மின்னோட்டம் கம்பிச் சுற்றில் பாயக் காணலாம். இவ்விளைவு **சீபெக் விளைவு** (*Seebeck effect*) எனப்படும். இவ்வமைப்பு வெப்ப இணை (thermocouple) எனப்படும். இதனை வெப்பநிலை விளைவு என்றும் அழைப்பர்.
தாமஸ் ஜோகான் சீபெக் என்பவர் கண்டுபிடித்தமையால் இவ்விளைவுக்கு அவர் பெயரிடப்பட்டது.

சீபெக்கு விளைவு மின்னியக்கு விசைக்கு ஒரு சிறந்த உதாரணம் ஆகும். மின்னோட்ட அடர்த்தி பின்வருமாறு தரப்படும்:

{\displaystyle \mathbf {J} =\sigma (-{\boldsymbol {\nabla }}V+\mathbf {E} \_{\rm {emf}}),}
இங்கு {\displaystyle V} மின்னழுத்தம் {\displaystyle \sigma } மின்கடத்துதிறன்.

பொதுவாக சீபெக்கு விளைவு மின்னியக்கு விசையின் தோற்றம் மூலம் விளக்கப்படுகிறது:

{\displaystyle \mathbf {E} \_{\rm {emf}}=-S{\boldsymbol {\nabla }}T,}
இங்கு {\displaystyle S} என்பது பொருள் ஒன்றின் சீபெக்கு குணகம் (அல்லது வெப்ப மின்திறன்), {\displaystyle {\boldsymbol {\nabla }}T} வெப்பநிலையின் சாய்வுவீதம்.

ஆதாரங்கள்
---------

1. ↑  இங்கு அழுத்தம் என்பது வோல்ட்மீட்டர் அழுத்தத்தைக் குறிக்கும் {\displaystyle V=-\mu /e}, இங்கு {\displaystyle \mu } பெர்மி ஆற்றல் நிலை.
**தியான்கே-2** அல்லது **TH-2** (தமிழ்: பால் வழி-2) என்பது 33.86  ஐம்மிதப்புப் புள்ளிச் செயல்பாடு  கொண்ட சீனாவின் மீத்திறன் கணினியாகும்.அதாவது ஒரு வினாடியில் 33,860 ட்ரில்லியன் கணித்தல்களைச் செய்யக்கூடியது  2015-ம் ஆண்டு வர இருந்த இக்கணினி 2013-ம் ஆண்டிலேயே உருவாக்கப்பட்டது.  இது உலகின் மிக வேகமான கணினியாக ஜூன் 2013-ல் அறிவிக்கப்பட்டது. சீனாவின் சங்காசா நகரிலுள்ள தேசிய பாதுகாப்பு பல்கலைக்கழகத்தால் உருவாக்கப்பட்டுள்ள இம் மீத்திறன் கணணியானது 3.12 மில்லியன் ப்ரோசெசர் இணைப்புகளை கொண்டுள்ளது. இன்டெல் நிறுவனத்தால் தயாரிக்கப்பட்ட ஐவி பிரிட்ஜ் மற்றும் சியோன் பி ஆகிய கம்ப்யூட்டர் சில்லுகள் தியான்கே-2 மீத்திறன் கணனியில் பயன்படுத்தப்படுகின்றன. மேம்படுத்தல்களை மேற்கொள்வதன் மூலம் தியான்கே-2 மீத்திறன் கணனியின் வேகத்தை 54.9  ஐம்மிதப்புப் புள்ளிச் செயல்பாடு வரை அதிகரிக்க கூடியதாக இருக்கும் என்பது கணணி விற்பன்னர்களின் கருத்தாகும்.லினக்ஸ் வகை இயங்குதளமான கைலின் மூலம் இயக்கப்படவிருக்கும் தியான்கே-2 மீத்திறன் கணனி இதற்கு முன்னர் உலகின் அதிவேகக் கணணியாக இருந்த அமெரிக்காவின் டைட்டான் மீத்திறன் கணணியை போல் ஏறத்தாழ இரண்டு மடங்கு வேகமுடையதாக காணப்படுகின்றது. அமெரிக்க சக்திவளத்துறையினரால் பயன்படுத்தப்படும் டைட்டான் மீத்திறன் கணனியின் உச்சபட்ச செயற்பாட்டு திறன் 17.59  ஐம்மிதப்புப் புள்ளிச் செயல்பாடு  ஆகும். தியான்கே-2 மீத்திறன் கணனியானது குவான்சு நகரிலுள்ள தேசிய மீத்திறன் கணனி நிறுவகத்தில் நிறுவப்பட்டு தென்சீனாவின் கல்வி மற்றும் ஆய்வுகளிற்காக பயன்படுத்தப்படவுள்ளது.

வெளி இணைப்புகள்
---------------

* பி.பி.சி வெளியிட்ட செய்தி

* ஹபிங்க்டன் போஸ்ட் வெளியிட்ட செய்தி

இவற்றையும் பார்க்க
------------------

* மீத்திறன் கணினி
* தியான்கே-1

குறிப்புகளும் மேற்கோள்களும்
---------------------------

1. 1 2  Dongarra, Jack (3 June 2013). "Visit to the National University for Defense Technology Changsha, China" (PDF). Netlib. 17 June 2013 அன்று பார்க்கப்பட்டது.
2. ↑  "June 2013". TOP500. 17 June 2013 அன்று பார்க்கப்பட்டது.
3. ↑  Michael Kan, IDG News Service (2012-10-31). "China is building a 100-petaflop supercomputer". *infoworld.com*. 2012-10-31 அன்று பார்க்கப்பட்டது.

வெளி இணைப்புகள்
---------------

* Jack Dongarra
**த சாடோ** (The Shadow) திரைப்படம் 1994 ஆம் ஆண்டில் வெளிவந்த ஆங்கிலத் திரைப்படமாகும்.1937 ஆம் ஆண்டு வால்டர் பி.கிப்சன் உருவாக்கிய கதாபாத்திரமான சாடோவே 1994 ஆம் ஆண்டு வெளிவந்த இத்திரைப்படத்தின் கருவாகும் 40 மில்லியன் அமெரிக்க டாலர்கள் செலவில் எடுக்கப்பட்ட இத்திரைப்படம் வரைபடக் கதைகள் பாணியில் அமைந்திருந்தது குறிப்பிடத்தக்கது.

வகை
---

நாவல்படம் / தற்காப்புக்கலைப்படம்

கதை
---

**கதைச்சுருக்க எச்சரிக்கை:  *கதைச்சுருக்கம் மற்றும்/அல்லது கதை முடிவு விவரங்கள், கீழே தரப்பட்டுள்ளன.***

முதலாம் உலகப்போரில் அமெரிக்க இராணுவீரனாகப் பணியாற்றும் லாமொண்ட் கிரான்ஸ்டொன் (அலெக் பால்ட்வின்) போரில் ஏற்படும் வெறுப்புணர்வாலும் அலுப்புகளினாலும் போரிலிருந்து விலகி திபெத்து நாட்டில் போதைப் பொருட்களை விற்பவனாகவும் மேலும் பல தீய செயல்களிலும் ஈடுபடுபவனாகவும் விளங்குகின்றான்.இதற்கிடையில் அங்கு ஒரு புத்த மதப் பிக்குவினைச் சந்தித்துக்கொள்ளும் அவன் அங்கிருந்து மனதை ஒருங்கு நிலைப்படுத்தும் யுக்திகளை அறிந்தும் கொள்கின்றான்.அங்கிருந்து திருந்திய மனதுடையவனாகச் செல்லும் லாமொண்ட் அமெரிக்காவில் ஏற்படும் தீய சம்பவங்களையும் பிரச்சனைகளையும் தீர்ப்பதற்காக இரவு நேரங்களில் போராடவும் செய்கின்றான்.இச்சமயம் அங்கு வரும் ஜென்ஹிஸ் கானின் சீடனான ஷிவான் கானால் பலமுறை தாக்குதலுக்கு உட்படுத்தப்படுகின்றான் லாமொண்ட்.பல தந்திர மாஜாயாலச் சக்திகளைப் பெற்றிருந்த ஷிவான் கான் லாமொண்டின் மனதினை அவன் கட்டுப்பாடிற்குள் கொண்டுவருவதற்காக முயற்சிகளும் செய்கின்றான்.இவற்றை எவ்வாறு எதிர்கொள்கின்றான் லாமொண்ட் என்பதே திரைக்கதையின் முடிவாகும்.

மேற்கோள்கள்
-----------
**விக்டோரியா அருவி தேசிய பூங்கா** (*Victoria Falls National Park*) வட-மேற்கு சிம்பாப்வேயில் உள்ள உலகப் புகழ் பெற்ற விக்டோரியா அருவி பகுதியிலுள்ள சாம்பசி ஆற்றின் தெற்கு மற்றும் கிழக்கு கரைகளை பாதுகாக்கும் பகுதியில் அமைந்துள்ளது. இது சாம்பேஸி தேசிய பூங்காவில் இருந்து அருவிக்கு அண்ணளவாக 6 கிலோமீட்டர் மேலேயும் அருவிக்கு அண்ணளவாக 12 கிலோமீட்டர் கீழேயும் சாம்பேஸி நதியுடன் இணைந்து பரவியுள்ளது. 

இந்த பூங்காவில் ஒரு குறிப்பிடத்தக்க அம்சமாக அருவியில் இருந்து தெளிக்கப்படும் நீரில் வளரும் மழைக்காடுகளை கூறலாம். இது பனை, பன்னம் , மரமயவேறி கொடிகள்  மற்றும் மாகோகனி போன்ற   பிராந்தியத்தில் ஏனைய இடங்களில் காண இயலாத மரங்களையும் கொண்டுள்ளது. இந்த பூங்கா சாம் பேஸியன் மற்றும் மொபேன் காட்டு சூழற் பகுதிக்குள் அமைந்துள்ளது. 

பார்வையாளர்கள் வண்டிகளிலோ  நடந்தோ பயணம் செய்யும் போது ஆபிரிக்க யானை, கேப் எருமை, தெற்கு வெள்ளை காண்டாமிருகம், நீர்யானை, எலண்ட் மற்றும்  பல்வேறு  வகையான  மான்களைப் பார்க்க முடியும். குளங்களில் முதலைகள் காணப்படுகின்றன. இவ்வாறான ஆபத்தான மிருகங்களை அருகிலுள்ள முதலைப்  பண்ணையில் பாதுகாப்பாக பார்வையிட முடியும். 

சாம்பேஸி தேசிய பூங்காவிற்கான  தங்குமிட வசதிகள் விக்டோரியா அருவி அமைந்துள்ள நகரைச் சுற்றி உள்ள பல்வேறு தலங்கள் உள்ளது. இவ்விடங்கள் பூங்காவின் மேற்கு எல்லைப் பகுதியின் ஒரு பகுதியை அமைந்துள்ளது.

குறிப்புகள்
-----------

இந்த பூங்கா 5 நாடுகளை உள்ளடக்கிய கயாங்கோ- சாம்பேஸி எல்லைப் பாதுகாப்பு பகுதிக்குள் அடங்கி  இருப்பதாக கருதப்படுகிறது.

மேற்கோள்கள்
-----------

1. ↑  *National Parks and Nature Reserves of Zimbabwe*, World Institute for Conservation and Environment.
**த சீக்ரெட் (நூல்)** ரோண்டா பிரயன் எழுதிய சீக்ரெட்  என்ற நூல் 2006ம் ஆண்டில் வெளியான நூல்களில் ஒன்றாகும். 46 மொழிகளில் மொழியாக்கம் செய்யப்பட்ட இந்த நூல், ஈர்ப்பு விதியைப் பற்றியும், அதனை கையாளும் முறைகளையும், நேர்மறை சிந்தனைகளைப் பற்றியும் விவரிக்கிறது. நேர்மறை சிந்தனையே ஒருவர் தன் வாழ்வில் வெற்றி பெறுவதற்கும், தன்னிறைவு அடைவதற்கும், அடித்தளமாக அமைகிறது என்பதை வலியுறுத்துகிறது. இந்த நூல், நூலாக வெளிவருவதற்கு ஆறு மாதங்களுக்கு முன்னரே காணொளி வடிவில் வெளிவந்து பெரும் பரபரப்பை ஏற்படுத்தியது .

நூலாசிரியர்
-----------

ரோண்டா பிரயன்  அவர்கள் 2006 வரை, ஆசுத்ரேலிய தொலைக்காட்சி தொடர் இயக்குனராக ஊடகங்களுக்கு அறிமுகமானவர், 2006ம் ஆண்டில் வெளியான தனது சீக்ரெட் என்ற நூலின் மூலம் புகழின் உச்சிக்கே சென்றுவிட்டார், 2007ம் ஆண்டு டைம்ஸ் வார இதழ்  வெளியிட்ட நூறு பிரபலங்களில் இவரின் பெயரும் இடம்பிடித்து குறிப்பிடத்தக்கது.

தொடக்கத்திலிருந்தே நமது சிந்தனைகளை கட்டுப்படுத்தி, அந்த நூலின் போக்கிற்கு, நம்மை அழைத்து செல்லும் அந்த எழுத்து நடைதான், இந்த நூலின் வெற்றிக்கு காரணமாக இருக்க முடியும், 'மனம் போல் வாழ்வு' தமிழக சாலைகளில் செல்லும் தானிகளின் பின்னால் காணப்படும் எளிய வாசகம் தான், இதைத்தான் 198 பக்கஙகள் கொண்டு நிறுவுகிறார் ரோண்டா பிரயன்.

நூலின் உள்ளடக்கம்
-----------------

1. ↑
2. ↑
3. ↑
4. ↑
5. ↑